கேள்வி: தேவகி கிருஷ்ணன் - மலாயா விடுதலைக் கட்சி பற்றி நீங்கள் என்ன அறிந்துள்ளீர்கள்?
பதில்: 1951 திசம்பரில், கோலாலம்பூர் நகராட்சி தேர்தலில் போட்டியிட தேவகி தேர்வு செய்யப்பட்டார். மலாயா விடுதலை கட்சி உறுப்பினராக, மறைந்த டத்தோ ஓன் சாபார் அவர்களால் அணுகப்பட்டார். 1952-ஆம் ஆண்டு நகராட்சித் தேர்தலில் வெற்றி பெற்றார். இதன் மூலம் நாட்டின் பொதுச் சேவைக்கு தேர்ந்தெடுக்கப்பட்ட முதல் பெண் எனும் பெருமையைப் பெற்றார். 1955-இல், கோலாலம்பூர் பங்சார் நகராட்சி மன்றத் தேர்தலில் போட்டியிட்டு இரண்டாவது முறையாகவும் வெற்றி பெற்றார்.
கேள்வி: தேவகி கிருஷ்ணன் - மலேசிய இந்திய காங்கிரசு குறித்து விரிவாக சொல்லுங்கள்.
பதில்: பங்சார் தேர்தலுக்குப் பிறகு, தேவகி கிருஷ்ணன் மலேசிய இந்திய காங்கிரசு (ம.இ.கா) உறுப்பினரானார். அப்போது ம.இ.கா ஒரு சமூக, நலன்புரிச் சங்கமாய் இருந்தது. 1959-ஆம் ஆண்டு சிலாங்கூர் மாநிலப் பொதுத் தேர்தலில் அவர் கோலாலம்பூர், செந்தூல் தொகுதியில் பாரிசான் நேசனல் கூட்டணியின் கீழ் போட்டியிட்டுத் தோல்வி அடைந்தார். 1975-ஆம் ஆண்டில், தேவகி கிருஷ்ணனின் முயற்சியால் மலேசிய இந்திய காங்கிரசு மகளிர் பிரிவு உருவாக்கப்பட்டது. தேவகி கிருஷ்ணன் நாடு முழுவதும் பயனங்களை மேற்கொண்டு பெண்களைச் சேர்த்தார்.